CELEX: 22014A1129(01)
Language: ro
Date: 2014-10-31 00:00:00
Title: Acord sub forma unui schimb de scrisori între Uniunea Europeană și Republica Mali privind statutul misiunii PSAC a Uniunii Europene în Mali (EUCAP Sahel Mali)

29.11.2014   
            
            
               RO
            
            
               Jurnalul Oficial al Uniunii Europene
            
            
               L 344/3
            
         TRADUCERE
   ACORD
   sub forma unui schimb de scrisori între Uniunea Europeană și Republica Mali privind statutul misiunii PSAC a Uniunii Europene în Mali (EUCAP Sahel Mali)
   Bruxelles, 20 octombrie 2014
   Stimate domn,
   În cadrul politicii sale de securitate și apărare comune, Uniunea a lansat în februarie 2013 o misiune militară pentru a contribui la formarea forțelor armate maliene (EUTM Mali). În aprilie 2014, Uniunea a lansat, de asemenea, o misiune civilă în sprijinul forțelor de securitate internă maliene (EUCAP Sahel Mali). Statutul EUCAP Sahel Mali și al personalului acesteia trebuie să facă obiectul unui acord internațional încheiat între Uniunea Europeană și Republica Mali.
   După cum vă amintiți, Republica Mali a încheiat la 4 aprilie 2013 un acord privind statutul EUTM Mali în Republica Mali. Dispozițiile acordului menționat sunt, cu câteva excepții, perfect adaptate la nevoile EUCAP Sahel Mali. Prin urmare, propun ca toate dispozițiile acordului menționat (articolele 1-19), cu excepția articolului 1 alineatul (3) litera (e) și a articolului 13 alineatele (2)-(5), să devină aplicabile EUCAP Sahel Mali, înțelegându-se că:
   
               —
            
            
               fiecare referire la EUTM Mali este considerată ca o referire la EUCAP Sahel Mali;
            
         
               —
            
            
               la articolul 1 alineatul (3) litera (a), cuvintele „cartiere generale militare” se înlocuiesc cu cuvintele „cartiere generale ale EUCAP Sahel Mali”;
            
         
               —
            
            
               la articolul 1 alineatul (3) litera (c), definiția pentru „comandant de misiune” se înlocuiește cu următoarea definiție: „«șeful misiunii», șeful EUCAP Sahel Mali în teatrul de operații”;
            
         
               —
            
            
               la articolul 9 alineatul (2), cuvintele „personal militar” se înlocuiesc cu cuvântul „personalul”;
            
         
               —
            
            
               la articolul 10 alineatul (3), cuvintele „propriile forțe armate” se înlocuiesc cu cuvintele „proprii agenți sau formatori civili”.
            
         V-aș fi recunoscătoare dacă ați binevoi să mă informați dacă aceste propuneri sunt acceptabile pentru dumneavoastră.
   În cazul unui răspuns pozitiv din partea dumneavoastră, această scrisoare, împreună cu răspunsul dumneavoastră, va constitui un acord internațional cu caracter juridic obligatoriu între Uniunea Europeană și Republica Mali cu privire la statutul EUCAP Sahel Mali, care va intra în vigoare la data primirii scrisorii dumneavoastră de răspuns.
   Cu deosebită considerație,
   
      Pentru Uniunea Europeană
   
   Bamako, 31 octombrie 2014
   Stimată doamnă,
   Vă mulțumesc pentru scrisoarea dumneavoastră din data de 20 octombrie 2014 privind statutul misiunii PSAC a Uniunii Europene în Mali (EUCAP Sahel Mali) pe teritoriul Republicii Mali, având următorul text:
   „În cadrul politicii sale de securitate și apărare comune, Uniunea a lansat în februarie 2013 o misiune militară pentru a contribui la formarea forțelor armate maliene (EUTM Mali). În aprilie 2014, Uniunea a lansat, de asemenea, o misiune civilă în sprijinul forțelor de securitate internă maliene (EUCAP Sahel Mali). Statutul EUCAP Sahel Mali și al personalului acesteia trebuie să facă obiectul unui acord internațional încheiat între Uniunea Europeană și Republica Mali.
   După cum vă amintiți, Republica Mali a încheiat la 4 aprilie 2013 un acord privind statutul EUTM Mali în Republica Mali. Dispozițiile acordului menționat sunt, cu câteva excepții, perfect adaptate la nevoile EUCAP Sahel Mali. Prin urmare, propun ca toate dispozițiile acordului menționat (articolele 1-19), cu excepția articolului 1 alineatul (3) litera (e) și a articolului 13 alineatele (2)-(5), să devină aplicabile EUCAP Sahel Mali, înțelegându-se că:
   
               —
            
            
               fiecare referire la EUTM Mali este considerată ca o referire la EUCAP Sahel Mali;
            
         
               —
            
            
               la articolul 1 alineatul (3) litera (a), cuvintele «cartiere generale militare» se înlocuiesc cu cuvintele «cartiere generale ale EUCAP Sahel Mali»;
            
         
               —
            
            
               la articolul 1 alineatul (3) litera (c), definiția pentru «comandant de misiune» se înlocuiește cu următoarea definiție: «„șeful misiunii”, șeful EUCAP Sahel Mali în teatrul de operații»;
            
         
               —
            
            
               la articolul 9 alineatul (2), cuvintele «personal militar» se înlocuiesc cu cuvântul «personalul»;
            
         
               —
            
            
               la articolul 10 alineatul (3), cuvintele «propriile forțe armate» se înlocuiesc cu cuvintele «proprii agenți sau formatori civili».
            
         V-aș fi recunoscătoare dacă ați binevoi să mă informați dacă aceste propuneri sunt acceptabile pentru dumneavoastră.
   În cazul unui răspuns pozitiv din partea dumneavoastră, această scrisoare, împreună cu răspunsul dumneavoastră, va constitui un acord internațional cu caracter juridic obligatoriu între Uniunea Europeană și Republica Mali cu privire la statutul EUCAP Sahel Mali, care va intra în vigoare la data primirii scrisorii dumneavoastră de răspuns.”
   Am onoarea de a vă informa că sunt de acord cu termenii scrisorii dumneavoastră.
   Cu deosebită considerație,
   
      Pentru Republica Mali